Portada | Escola de Sant Esteve de Guialbes\nEscola de Sant Esteve de Guialbes\nNormes d’organització i gestió de centre.\nActes assemblees d’escola\nOcells de l’entorn\nCultures i creences\nCanals de comunicació i Assemblees\nGust per la lectura_3r i 4t_La cançó del bosc cremat\nÀngels Toboso Piñar05/05/21\nEls alumnes de 3r i 4t han fet una composició tipus collage a partir d’uns dibuixos que han pintat amb aquarel·la. Han imaginat com seria un bosc, una masia, un estable, uns camps sembrats mentre un incendi incontrolable avança. Han reflexionat també com se sentirien… Llegeix més»\nGUST PER LA LECTURA – L’ARBRE DELS DESIGS DE CICLE SUPERIOR\n3r i 4t participem als Jocs florals\nÀngels Toboso Piñar01/05/21\nUs volem compartir el poema i el conte que hem elaborat els alumnes de 3r i 4t per participar als Jocs Florals. Ens hem endinsat en el món de la poesia amb la lectura de poemes, amb poemes cantats i amb poemes dibuixats. La mestra… Llegeix més»\nEls nens i nenes de 2n hem elaborat un conte audiovisual il·lustrat partint de la lectura de l’àlbum: Cent llavors que van volar.\nA partir del conte hem treballar la germinació de les llavors i el creixement de les plantes. Hem gaudit moltíssim i estem molt contents/es del resultat!\n2n, Portada, Primària 2\nConte 1r: Les fades de la Clariana\nEls nens i nenes de primer hem creat un conte entre tots i totes. Hem pensat una història, hem elaborat uns titelles, hem gravat el seu contingut, les veus,….hem tingut molta feina però estem molt contents i contentes del resultat!\n1r, Biblioteca, General, Portada, Primària, Taller Contes 0\nAssemblea d’escola – Abril de 2021\nAnna Pérez Carreras20/04/21\nLa setmana passada es va celebrar l’assemblea d’escola del mes d’abril amb els representants de les diferents classes i l’equip directiu.\nPer llegir l’acta podeu clicar al següent enllaç:\nAl taller d’ART I CREACIÓ del 2n trimestre, els alumnes de primer ens ho hem passat pipa! Hem dissenyat, creat, inventat, experimentat, provat,….amb tots materials de tot tipus. Ens acomiadem d’aquest taller per donar pas al taller de fang del tercer trimestre!\n1r, General, Portada, Taller Art i Creació 0\nDE PLE DINS LA FOTOGRAFIA!\nEls alumnes de cinquè i sisè hem comptat altra vegada amb la magnífica col·laboració de la Tanit Plana per anar donant forma al nostre projecte de fotografia. Aquest dilluns i aquest dimarts vam voltar per tot el municipi fent fotografies dels oficis escollits pels i… Llegeix més»\nINTERNET SÍ, PERÒ SEGUR!\nAvui hem rebut la visita den Faust, un mosso d’esquadra que ens ha parlat de com utilitzar l’internet de forma segura. Ens ha semblat molt i molt útil tot el que ens ha explicat i ho tindrem molt en compte!\n5è, 6è, General, Portada, Primària 1\nACTIVITATS MOLT INTERESSANTS DEL FUNDESPLAI!\nLa setmana passada els i les alumnes de cicle superior vam rebre la visita de la Maria Pau del Fundesplai. Vam anar al bosc a fer una activitat per prendre consciència de la importància de cuidar aquest espai. Va ser molt interessant!\n5è, 6è, General, Portada, Primària, Taller entorn 0\nCarretera Creu a General s/n\n17468 Vilademuls Catalunya Espanya


El cap de Serveis Tècnics del Col·legi parla a TV3 de l’incendi de Londres - Notícies - Enginyers BCN\nPortada > El Col·legi > Notícies > El cap de Serveis Tècnics del Col·legi parla a TV3 de l’incendi de Londres\nEl cap de Serveis Tècnics del Col·legi parla a TV3 de l’incendi de Londres\nPossibles motius de la gran propagació a l’incendi que va produir-se la matinada del dimecres a Londres. És del que ha parlat David Jiménez, col·legiat i responsable dels Serveis Tècnics a ENGINYERS BCN, al programa Divendres de TV3. Durant set minuts ha respòs les preguntes dels periodistes i ha aplicat els seus coneixements sobre incendis a la cadena pública catalana. Consulta el vídeo en aquest enllaç (a partir de la hora i 36 minuts).\nQuè ha pogut passar per la gran virulència del foc? Aquesta ha estat la primera pregunta d’Helena García Melero, presentadora de l’espai Divendres de TV3. David Jiménez ha explicat els diversos factors que faciliten l’expansió d’un incendi en un edifici: “Si els materials són de baixa qualitat o no han superat una sèrie d’assajos es produeix una propagació d’aquestes característiques”.\nTambé va assegurar que la normativa d’incendis ha canviat i que l’immoble en qüestió no era recent. En aquest sentit, va voler enviar un missatge de tranquil·litat: “A Catalunya gaudim d’un conjunt de normes de construcció per evitar la propagació”. Igualment va posar l’accent en la necessitat de disposar d’un bon sistema d’evacuació (per evitar, sobretot, els fums), d’alarma i de manteniment, cosa que sembla no era el cas de l'edifici de Londres, per tots els indicadors que es coneixen fins el moment.\nPots veure l’entrevista sencera aquí a partir de l’hora i 36 minuts.


L’ONU apuja el to contra el canvi climàtic\nManel Riu 14 Març, 2019 27 Març, 2019\nEl programa de les Nacions Unides (ONU) per al medi ambient ha publicat aquest dimecres el seu informe Perspectives sobre Medi Ambient. És la sisena versió de la publicació que des de 1997 evalua l’evolució del canvi climàtic arreu del món. Es tracta d’una referència per a la comunitat científica internacional, ja que hi participen 252 experts de 70 països. En aquest vídeo, t’expliquem les claus de l’investigació.\nA més de la versió escrita de l”informe, l’ONU també ha publicat un reportatge interactiu amb algunes dades destacades de la seva investigació. En aquest enllaç li pots fer un cop d’ull!\nCan, H20, Hor, ONU\nNext:FridaysForFuture a escala global


Sergio Lozano, principal novetat contra l'O Parrulo\nEl capità rep l’alta i Andreu Plaza confirma que disposarà de minuts contra un dels equips revelació de la Lliga (dissabte, 21 h, Palau Blaugrana, en directe Esport3/LaLigaSportsTV)\nEl dubte ha quedat resolt. Sergio Lozano jugarà contra l'O Parrulo, tal com ha confirmat el míster Andreu Plaza en la prèvia del partit. “Tindrem precaució amb ell, però m’interessa que jugui, que tingui minuts i que comenci a agafar confiança”, ha dit Plaza. El jugador ha rebut l’alta mèdica i demà entrarà a la llista de convocats, que només tindrà les baixes segures de Ferrao i Esquerdinha.\nEl Barça afronta el partit contra l'O Parrulo amb confiança i bones sensacions, després de les dues victòries consecutives a Saragossa i a l’Hospitalet. “Físicament estem en bona dinàmica i mentalment també estem bé”, explica Plaza. “Estem avisats: en aquesta segona volta els tres punts són cada vegada més importants, si volem aconseguir l’objectiu d’acabar primers la Lliga regular”, diu el tècnic del Barça.\nContra l'equip revelació\nEl rival, l'O Parrulo, és un dels equips revelació de la Lliga. Els d’Héctor Souto són novens a la classificació i tenen un coixí de deu punts respecte a les posicions de descens. “Ells estan fent una molt bona temporada, segurament per sobre de les seves expectatives, no tenen la pressió de la classificació i això els converteix en un rival encara més perillós”, avisa Plaza. El partit es podrà seguir en directe per Esport3 i La Liga SportsTV.


L’Institut Universitari Criminologia i ADEIT llancen primer Curs superior directors seguretat | ADEIT\nL’INSTITUT UNIVERSITARI CRIMINOLOGIA I ADEIT LLANCEN PRIMER CURS SUPERIOR DIRECTORS SEGURETAT\nEl primer Curs superior de directors de seguretat, organitzat per l’Institut Universitari de Criminologia i Ciències Penals de la Universitat de València, en col•laboració amb ADEIT, començarà el pròxim 30 de març. Aquest curs, que compta amb l’homologació del Ministeri de l’Interior, té per objectiu –tal com expliquen els directors, Enrique Orts i Francisco Antón– oferir una formació àmplia, multidisciplinària i d’alta qualitat a qui aspire a accedir a les funcions de director de seguretat privada. De fet, la realització d’aquest curs és un dels requisits necessaris per a l’obtenció de la targeta d’identificació professional (TIP) de director de seguretat, imprescindible per a treballar en aquest àmbit.\nEl curs, que es prolongarà fins al final del desembre, tindrà caràcter semipresencial. Per mitjà de l’Aula Virtual, combinarà les sessions en línia amb la formació de caràcter presencial, que tindran lloc a la seu de l’ADEIT.\nAl llarg del curs, de 500 hores en total, s’abordaran diferents aspectes tecnicocientífics així com jurídics i ètics –expliquen els directors–, a fi que els professionals puguen desenvolupar la seua tasca amb un alt grau de capacitació i, alhora, amb la sensibilitat necessària envers els drets i les llibertats dels ciutadans.\nEn aquest sentit, el programa inclou continguts relacionats amb la normativa, la prevenció de riscos laborals, la planificació de la seguretat o la seguretat física, electrònica, de persones, lògica, patrimonial, contra incendis o en entitats de crèdit, entre altres àmbits. A més a més, el curs inclou una sèrie de visites guiades a departaments de seguretat de diferents centres, com entitats bancàries, grans superfícies o establiments hotelers, per tal de presentar casos aplicats dels coneixements adquirits.\nLa preinscripció al curs es pot realitzar a través de la pàgina web www.adeit.uv.es/seguridad


Iniciem un nou curs - Montalegre\nPròximament s’iniciaran les activitats pastorals de l’església. Un cop més, es posaran en marxa, especialment, les catequesis per a rebre la primera comunió, els cursos prematrimonials per a parelles amb data de casament i les peregrinacions, impulsant per a l’any 2013 una nova peregrinació a Terra Santa. Tenint en compte que el Sant Pare Benet XVI proclamarà l’Any de la Fe, promourem activitats en aquest sentit, tot recordant que des del mes de juliol els dilluns després de la missa de les 7 hores de la tarda s’han fet xerrades comentades sobre el Compendi del Catecisme de l’Església Catòlica, activitat que continuarà com fins ara.\nTot plegat no alterarà l’atenció pastoral habitual, l’horari de les misses, les confessions sacramentals i els recessos per a homes i dones. Anirem informant en aquesta web i en el tauler d’anuncis del vestíbul de l’església.\n4 setembre, 2012 - Noticies de Montalegre\t0 comentaris\nLa família, santuari de vida i amor


Les enginyeries, analistes de gestió i organització, i programació i disseny de pàgines web, les ocupacions millor posicionades en el mercat\nL’Observatori del Treball i Model Productiu ha actualitzat les dades en el sí de l’eina “Treball per ocupacions” que inclou informació sobre el mercat de treball per ajudar les persones a prendre decisions en l’àmbit professional\nL’Observatori del Treball i Model Productiu del Departament d’Empresa i Treball ha publicat l’actualització de les dades de les ocupacions a Catalunya corresponents a l’any 2021 mitjançant l’eina “Treball per ocupacions”.\nEls resultats de 2021 indiquen que les enginyeries, analistes de gestió i organització, i programació i disseny de pàgines web són les ocupacions millor posicionades en el mercat de treball català.\nLes segueixen fins a la desena posició, les enginyeries elèctriques, analistes financers, professionals de seguretat aeronàutica, programació informàtica, enginyeries mecàniques, especialistes de bases de dades i xarxes informàtiques i enginyeries industrials i de producció.\nLa denominació de les professions utilitzades a l’eina correspon al nom existent en la Classificació nacional d’ocupacions de l’Institut Nacional d’Estadística.\n“Treball per ocupacions” és l’eina de l’Observatori del Treball i Model Productiu que ofereix totes les dades sobre les ocupacions en el mercat de treball de Catalunya, una informació útil per prendre decisions sobre orientació professional.\nLa informació mostra la situació de les ocupacions a través de tres eixos: els contractes de treball signats (entrades a l’ocupació), la qualitat dels contractes, i les persones que demanden aquesta feina a través del Servei Públic d’Ocupació de Catalunya (SOC).\nLa situació de cada ocupació se sintetitza en un índex que permet ordenar les ocupacions, de millor a pitjor posicionades dins el mercat de treball.\nS’exclouen de la classificació les ocupacions que la seva forma d’accés es realitza per una via diferent de la contractació laboral o l’autoocupació (com és el cas d’ocupacions vinculades a les forces de seguretat i el poder legislatiu i judicial).\nL’apartat Quina ocupació t’interessa? Permet fer una consulta individualitzada per a una ocupació concreta. També es pot consultar un resum de totes les ocupacions dins Ordenació de les ocupacions, així com tota la informació detallada, a dins de Metodologia i taules de detall.\nA més, el portal ofereix informació detallada per a les prop de 500 ocupacions incloses a la classificació nacional d’ocupacions, d'acord amb tres eixos: contractes de treball signats, qualitat d’aquests contractes i persones demandants d’aquestes ocupacions al Servei Públic d’Ocupació de Catalunya (SOC).\nPer poder analitzar les diferents ocupacions, hi ha tres índexs intermedis (un per cada eix d’informació) i un índex sintètic global que recull la situació de cada ocupació en el mercat de treball del conjunt del país i per comarques. Així, els índexs permeten ordenar les ocupacions, de millor a pitjor posicionades, de manera global i també d’acord amb els criteris de contractació laboral, qualitat i demandants.


Àngel Casas fa una confessió colpidora sobre la mort del primer home del temps de TV3 - XCatalunya.cat\nÀngel Casas parla de la mort d’Antoni Castejón\nSi sou nostàlgics us emocionareu sabent que fa 37 anys s’emetia a TV3 un programa d’entrevistes des d’una discoteca desapareguda del Paral·lel que es deia Studio 54. L’entrevistador era el gran Àngel Casas i el programa es deia Àngel Casas Show. Era l’any 1984, eren els inicis de TV3 i les entrevistes es feien en català encara que l’entrevistat no parlés en aquesta llengua.\nUn pràctica que ara és ben diferent. La Televisió de Catalunya va néixer amb la idea de promoure la llengua catalana. Un vehicle complementari a l’escola. Si un entrevistat no parlava en català però entenia el castellà, no es feia l’entrevista en castellà. S’empraven dispositius de traducció simultània. Ara, Àngel Casas té 75 anys i pateix una greu malaltia. Ha perdut les dues cames arran d’una infecció hospitalària després d’un transplantament de ronyó.\nAra, Casas ha protagonitzat un reportatge que ha fet emocionar. L’ha presentat Lidia Heredia i ha obtingut unes dades d’audiència molt bones. Es veu un Casas amb cadira de rodes elèctrica, sense les pròtesi. Va explicar moltes anècdotes, però algunes ens van glaçar el cor.\n“La TV no és cultura. La tele mata. Me’n recordo del primer home del temps de TV3, l’Antoni Castejón. Li escrivien que s’aprimés perquè tapava Tortosa amb la panxa. Recordo un migdia que va sortir per la porta traient foc pels queixals, amb els ulls encesos“. I continua… “Em va dir “Aquesta gent ha decidit canviar i no volen fer la meteorologia científica. Volen fer espectacle amb l’Alfred Rodríguez Picó. Això no pot ser, hem marcat una línia seriosa amb això…’. A la tarda es va morir d’un infart”.\nUn altre home del temps, Abel Queralt, va comentar el missatge. L’home del temps de 8TV i de Rac1 va voler tenir unes paraules per l’estimat Antoni Castejón. “Heavy, eh”, conclou.\nTags: Antoni Castejón, mort\n1 pensamiento sobre “Àngel Casas fa una confessió colpidora sobre la mort del primer home del temps de TV3”\nRetroenllaç: Tots els detalls de l'edició 30 de la Marató de TV3 - XCatalunya.cat


Bloc Biblioteca Mont-Àgora: 2021\nLA MARATÓ DE TV3 I CATALUNYA RÀDIO\nLa Biblioteca Mont-Àgora aporta aquest any 204€ a\nLa Marató de TV3 i Catalunya Ràdio.\na dijous, de desembre 30, 2021 Cap comentari:\nVINE I DEMANA LA TEVA CARTA ALS REIS\n(fins a esgotar existències)\na dimecres, de desembre 29, 2021 Cap comentari:\n1921-2021. 100 anys de naixement de Felícia Fuster i Viladecans (1921-2012)\n"Amb els pinzells emmeno\ncamins antics; amb el trineu irreal de les paraules intento avançar\nper la blancor ignota del camp de gel"\nL’any Felícia Fuster és l’ocasió per conèixer una obra original i moderna, experimental i dinàmica, d’adscripció abstracta. Una obra que pren per base la investigació dels distints llenguatges i estableix noves relacions, també entre les cultures d’Orient, que va conèixer a fons, i Occident.\nFelícia Fuster va ser una dona compromesa amb els joves, amb els drets de les dones i amb la llengua. Per defensar aquests valors l’any 2005 va crear la Fundació que porta el seu nom.\na dimarts, de desembre 28, 2021 Cap comentari:\na dimecres, de desembre 22, 2021 Cap comentari:\na dimarts, de desembre 21, 2021 Cap comentari:\nLa sala es va fer petita per escoltar el tió que va cagar contes, música i cançons a tots els nens i nenes que van venir divendres passat a escoltar la Cia Patawa.\nCom es diu en aquests casos una imatge val més que mil paraules.\na dilluns, de desembre 20, 2021 Cap comentari:\nÈxit de participació del taller de lettering que va tenir lloc aquesta setmana a la Biblioteca. El lettering és una tècnica artísitca per la qual es crea una paraula dibuixant les lletres que la formen sense seguir un alfabet predefinit i basant-se en una creació tipogràfica diferent.\na dijous, de desembre 16, 2021 Cap comentari:\na dimarts, de desembre 14, 2021 Cap comentari:\nAL DESEMBRE CELEBREM TAMBÉ LA SOSTENIBILITAT\nAl Desembre també som sostenibles amb dues dates molt concretes, el dia 10 de desembre que és el Dia dels Drets Humans, i el dia 11 de desembre que és el Dia Internacional de les Muntanyes, i així tanquem aquest 2021 en el qual hem treballat la sostenibilitat a partir de dates senyalades.\nDurant tot l'any hem creat un nou espai d'informació recollint les efemèrides i les celebracions més destacables que tenien lloc al llarg de l'any per tal de donar-les a conèixer i donar a conèixer també el fons bibliogràfic de la biblioteca, transmetent a la vegada més consciència ambiental.\na dilluns, de desembre 13, 2021 Cap comentari:\nJa tenim a punt els nous manga. Noves col·leccions indispensables que segur que t'agradaran. Es tracta de clàssics com "Bola de drac" i concretament la seva "Saga del monstre Bû" o "Akira", el manga en el qual es basa la pel·lícula homònima d'animació japonesa. L'obra, de més de dues mil pàgines, va ser escrita i dibuixada per Katsuhiro Otomo entre els anys 1982 i 1990 obtenint un èxit significatiu al Japó i a la resta del món. Va ser premiada amb el Premi Kodansha al millor manga el 1984, en la categoria general.\nVeniu ... trobareu més sopreses.\na divendres, de desembre 10, 2021 Cap comentari:\nLLIBRES SOLIDARIS PER LA MARATÓ\nSI ENCARA NO HAS VINGUT FES-HO.\nTENS TEMPS FINS EL 23 DE DESEMBRE.\n1 LLIBRE X 1€\na dijous, de desembre 09, 2021 Cap comentari:\nOBERT PER NADAL\na divendres, de desembre 03, 2021 Cap comentari:\na dijous, de desembre 02, 2021 Cap comentari:\nVISITA 1r IES MONTBUI\nAquests dies hem rebut la visita dels grups de 1r d'ESO de l'IES Montbui. Els hi hem presentat tots aquells llibres que hem cregut els hi podrien interessar pel format o pel contingut i hem deixat que descobrissin nous gèneres, personatges i autors i que per un moment, i encara que hagi estat molt breu, se'ls hagi despertat l'interés per la lectura.\na dimecres, de desembre 01, 2021 Cap comentari:\nL'ANY DE LES FRUITES I VERDURES 2021\nEncara hi sou a temps de penjar la vostra poma a l'arbre que representa la celebració de l'Any de les Fruites i Verdures 2021.\nNomés ens heu de dir quina fruita i quina verdura us agrada més.\nTeniu temps fins a finals de desembre.\na dimarts, de novembre 30, 2021 Cap comentari:\nUN HOMENATGE A ALMUDENA GRANDES\na dilluns, de novembre 29, 2021 Cap comentari:\n25N-Dia internacional per a l'eliminació de la violència envers les dones\na dijous, de novembre 25, 2021 Cap comentari:\na dimecres, de novembre 24, 2021 Cap comentari:\nENS HA DEIXAT EN NOAH GORDON\nNoah Gordon ha mort el 22 de novembre a l'edat de 95 anys. Les seves novel·les tracten sobre història de la medicina, ètica mèdica, la Inquisició i la història cultural del poble jueu. Gordon estudià periodisme a la Universitat de Boston, on també obtingué un màster en Literatura i Redacció Creativa.\na dimarts, de novembre 23, 2021 Cap comentari:\nEN LA MORT D'ANTONIO ESCOHOTADO\nLamentem la mort del gran pensador i intel·lectual Antonio Escohotado, autor d'entre altres obres, de la coneguda "Historia de las drogas".\na dilluns, de novembre 22, 2021 Cap comentari:\nVISITA 3r IES MONTBUI\nEls alumnes de 3r de secundària de l’IES Montbui han visitat la biblioteca per conèixer quins serveis i recursos oferim als joves. Els hem fet reflexionar sobre la importància de la biblioteca com a centre complementari de l’institut i hem passat una estona divertida parlant de literatura.\nGràcies per la visita. Us esperem ben aviat!\na divendres, de novembre 19, 2021 Cap comentari:\n"El millor residu és el que no es genera". Cal per tant, practicar un consum molt més responsable i sostenible i escollir sempre aquella opció que ens obligui a gestionar i generar menys residus.\nÉs per aquest motiu que aquesta setmana la dediquem a la Prevenció de Residus perquè convé prendre consciència que el que és bo pel planeta és bo per les persones.\na dijous, de novembre 18, 2021 Cap comentari:\nAra és un bon moment per gaudir de la natura i del què ens ofereix. Concretament dels boscos, gaudint de la seva màgia i aprofitant els beneficis de passejar-hi de manera silenciosa i pausada.\na dimecres, de novembre 17, 2021 Cap comentari:\nVISITA DEL MILÀ I FONTANALS A LA BIBLIOTECA\nAquests dies hem recuperat les visites del Cicle Formatiu de Grau Superior en Educació Infantil del Milà i Fontanals d'Igualada. Ens han visitat concretament els alumnes de 1r i 2n en dos dies diferents i els hem explicat quina és la relació de la biblioteca amb els infants, els pares i els educadors.\nHem gaudit de l'experiència d'explicar i mirar contes conjuntament i hem descobert que la literatura infantil no té edat.\nEsperem que la visita hagi estat profitosa i desitgem tornar-los a tenir per aquí ben aviat compartint projectes com hem fet amb aquest cicle durant altres cursos.\na dilluns, de novembre 15, 2021 Cap comentari:\nJa ho veieu😎. La masovera ha anat al mercat i després ha vingut a la Biblioteca i ens ho ha explicat. Molts nens han vingut a escoltar-la perquè com que aquest any és l' Any de les fruites i les verdures, ens hem proposat fer un homenatge als enciams, les pastanagues, les pomes, als alls i a totes les fruites i les verdures que són tan bones i saludables.\na divendres, de novembre 12, 2021 Cap comentari:\nJa han arribat les novetats infantils que estaves esperant\nQue no t'ho expliquin\nVine a veure-les... Vine a buscar-les\na dijous, de novembre 11, 2021 Cap comentari:\nAQUEST DIVENDRES HORA DEL CONTE\na dimarts, de novembre 09, 2021 Cap comentari:\nTALLER CINEMA, FORMA I CONTINGUT.\nJa hem començat el taller "Cinema, forma i contingut. Narrar en imatges / Narrar sense imatges" de la mà de Ricard Fusté, membre del Cine Club Igualada.\na dilluns, de novembre 08, 2021 Cap comentari:\nLa revista "Cinemanía" que podeu trobar a la Biblioteca ens proposa les 300 millors pel·lícules de la història. Algunes d'elles les tenim a la Biblioteca.\na divendres, de novembre 05, 2021 Cap comentari:\nNo us perdeu aquesta bonica exposició de set espècies d'ocells de la mà de textos redactats per escriptors que han mostrat un interès respectuós vers el món dels animals de ploma.\nDel 4 al 24 de novembre a la Biblioteca Mont-Àgora\na dijous, de novembre 04, 2021 Cap comentari:


Jugar amb paraules I - Didactalia: material educativo\nObjectius didàctics: conéixer i utilitzar jocs i figures literàries. Reconéixer figures literàries dins d'una narració. Introduir figures literàries en els nostres propis escrits. Conéixer diferents jocs de paraules, per a poder aplicar-los adequadament en l'escriptura. Aprendre a construir palíndroms.\nPalabras clave: lèxic funcions del llenguatge llenguatge poètic\nURL repositorio: /repositorio/04052010/4a/es_2008112853_0251200\nMapa Conceptual sobre Jugar amb paraules I\nfuncions del llenguatge,


Abans d'instal·lar una porta central buida a casa vostra - idees d'apartamentsLlegir Més\nPrincipal idees d'apartaments Abans d'instal·lar una porta central buida a casa vostra\nLa porta del nucli buit és un element bàsic de la casa moderna. S'utilitza només a l'interior i acostuma a utilitzar-se per a dormitoris, banys, armaris i alguns safareigs i safareigs.\nQualsevol que hagi trencat accidentalment aquest tipus de portes sabrà que no és realment buit. Una estructura de bresca de panell de fibra dins de la porta proporciona força perquè la porta no es dobli o deformi.\nTotes les portes centrals buides són interiors. Són inadequats per a ús exterior perquè els intrusos podrien punxar fàcilment a través de les superfícies primes amb un tornavís, un martell o, fins i tot, amb un puny. A més, les portes buides no són resistents a la intempèrie.\nPes: les portes centrals buides són lleugeres, facilitant el transport i la instal·lació d'una sola persona.\nPrivacitat: Aquestes portes compleixen la funció bàsica de proporcionar privacitat a l’habitació.\nCost baix: El més significatiu, les portes centrals buides són econòmiques i la majoria costen menys de 50 dòlars. És per això que la majoria de contractistes i constructors d’habitatges conscients del pressupost orientaran els consumidors cap a portes clares. Es tracta d’un àmbit on es poden afaitar els costos sense eliminar totalment una funció. Tenint en compte que les portes interiors solen instal·lar-se en grans quantitats (a diferència de la d’una o dues portes per a l’exterior), els estalvis poden ser importants.\nTransmissió de so: Les portes centrals buides acostumen a transmetre so. Per a una millor insonorització, utilitzeu portes sòlides a l'interior de casa.\nDifícil de reformar: les superfícies de les portes de nucli buit xapat solament són d’uns 1/8 "de gruix. Aquesta xapa fina no permet molt més que un lleuger lleuger, encara que sigui així. Però, fins i tot, és un escenari òptim. Molts nuclis buits les portes són de tauler de fibra, sense xapa, cosa que significa que només es poden pintar de nou i no es polien mai. El principal avantatge de les portes de fusta de nucli sòlid és que són 100% fusta i es poden polir, planificar, relliscar i pintar si es fan malbé.\nValor de revenda de baix a moderat : les portes centrals buides proporcionen, en el millor dels casos, només un valor de revenda moderada, ja que han esdevingut tan omnipresents. En el pitjor dels casos, poden reduir el valor d’una casa si aquesta casa té funcions personalitzades que superen la qualitat de les portes buides amb nuclis. O, per dir-ho amb més precisió, les portes centrals buides són barates i no necessàriament de la manera monetària bona.\nQuan canvieu de portes de nucli buit a portes de fusta massissa, us sentireu alarmats de la velocitat que la fusta massissa retarda la transmissió del so de l’habitació a l’habitació. La fusta massissa se sent millor. La porta té una bonica oscil·lació cap a ella.\nUn dels compromisos poden ser les portes de nuclis sòlids, que tenen un interior de tauler de fibra gruixuda i un exterior amb xapa de fusta. Les portes de nuclis sòlids són tan bons per frenar la transmissió de so que les portes de fusta massissa, però amb menys cost.\nPerò la realitat estableix que les portes centrals buides tenen usos legítims a la casa moderna. Un aspecte d’aquesta realitat és que, si substituïu totes les portes interiors, heu de substituir moltes coses per fer.\nFins i tot en una casa petita, podeu tenir fins a vuit a deu portes interiors. Si utilitzeu portes de nucli buit us podeu estalviar centenars de dòlars i una gran quantitat de temps, a diferència de la instal·lació de portes de fusta massissa.\nArticle AnteriorCom crear el teu propi armari\nArticle SegüentCom sé quan són els meus tomàquets madurs?\nLa porta del nucli buit és un element bàsic de la casa moderna. S'utilitza només a l'interior i acostuma a utilitzar-se per a dormitoris, banys, armaris i alguns safareigs i safareigs. Qualsevol que hagi trencat accidentalment aquest tipus de portes sabrà que no és realment buit. Una estructura de bresca de panell de fibra dins de la porta proporciona força perquè la porta no es dobli o deformi. Totes © Copyright 2019


Enviat per @arxiuhfidelfita el Dv, 22/07/2016 - 18:02\nTal dia com avui de 1936, un Decret de la Conselleria de Governació de la Generalitat de Catalunya manava el cessament dels regidors procedents de llistes de partits no afectes al Front Popular d’Esquerres en tots els ajuntaments del país. Els consistoris havien d’estar formats per elements del FPE i era responsabilitat dels comitès dels partits del Front Popular procedir a designar els seus regidors de manera proporcional a les seves forces.\nA Arenys de Mar, fins aleshores, el Consistori havia estat format per una majoria de la Lliga Catalana i una minoria radical; cap representant del Front Popular. Tot i el Decret de la Generalitat, que es publica el dia 24 de juliol, el Comitè de Salut Pública, que es constitueix ràpidament amb membres del Comitè local de Milícies Antifeixistes, destituexi el Consistori sorgit de les eleccions municipals de 14 de gener de 1934 el dia 21 de juliol. Fins el dia abans, Frederic Quintana Rabell havia signat documents en qualitat d’alcalde. Donava inici, de forma efectiva, la guerra civil a Arenys de Mar.\nEl 5 d’agost, el Comitè de Salut Pública delegava en la persona de Salvador Cusachs i Nualart, d’Esquerra Republicana de Catalunya, la facultat d’adoptar acords i providències en nom i representació del Comitè; Cusachs, signarà tot allò que el Comitè li mani. El 19 d’agost de 1936 el Comitè local de Milícies Antifeixistes acordà constituir-se en Comissió de Govern assumint totes les facultats i atribucions que les lleis conferien a la Corporació municipal. Tots els elements que havien constituït el Comitè de Salut Pública constitueixen la Comissió de Govern.\nEl control del Comitè durà fins l’octubre de 1936. El 9 d’octubre, la Generalitat aprovava un Decret imposant la dissolució dels comitès locals, fossin del tipus que fossin, així com d’aquells altres organismes de caràcter local que haguessin anat sorgint arran del moviment subversiu al qual el país havia de fer front, amb independència de la seva finalitat. El 24 d’octubre de 1936 es constituïa el nou ajuntament; només algun membre del Comitè repetirà.\nRecomanem la lectura de les memòries de Josep M. Miquel i Vergés corresponents a aquells primers dies, editades per Josep M. Pons i Guri a "Salobre", n. 6, juliol 1997, p. 6-13:


Aspectes formals del contracte de compravenda d'immobles: l'escriptura pública - CIM Tax & Legal\nAspectes formals del contracte de compravenda d’immobles: l’escriptura pública\nIn Litigation, Private Law\nAspectes formals del contracte de compravenda d’immobles: l’escriptura pública2019-02-252019-02-25/wp-content/uploads/2017/11/logo_cim-retina.pngCIM Tax & Legalhttps://www.cimtaxlegal.com/wp-content/uploads/2019/01/key-96233_1920.jpg200px200px\nEl contracte de compravenda es defineix com aquell contracte en el qual li venedor s’obliga a lliurar un bé i transmetre la seva titularitat, i el comprador s’obliga a pagar un preu i rebre el bé. La formalització de la compravenda haurà de realitzar-se a través d’una escriptura pública notarial.\nPer a l’adquisició efectiva del bé immoble, una vegada hem signat el contracte d’arres confirmatòries o penitencials segons més ens convingui, hem de procedir a formalitzar la compravenda mitjançant una escriptura pública notarial.\nQuan adquirim un immoble, ens interessa protegir el nostre dret de propietat, i per a això hem d’inscriure’l en el Registre de la Propietat corresponent. És només així quan el nostre dret serà protegit davant tercers, evitant d’aquesta forma qualsevol privació o restricció del nostre dret real de propietat. El requisit per a inscriure qualsevol acte en un Registre és atorgar escriptura pública notarial, per la qual cosa el primer pas després de la signatura de les arres serà el de buscar un notari per a signar la compravenda.\nL’elecció del Notari serà a càrrec del comprador, tenint com a única limitació triar un Notari que tingui connexió amb algun dels elements de la compravenda, normalment, per raons pràctiques, es triarà un Notari del lloc en el qual es troba l’immoble.\nEn primer lloc, és important entendre les obligacions i conseqüències jurídiques que el contracte generarà entre les parts. Les compravendes realitzades sobre immobles que es trobin situats a Catalunya, queden regulades per les disposicions contingudes en la Llei 3/2017, de 15 de febrer, del llibre sisè del Codi civil de Catalunya, relatiu a les obligacions i els contractes, i de modificació dels llibres primer, segon, tercer, quart i cinquè, que aquest mes de gener celebra el seu primer any de vigència.\nEl contracte de compravenda es defineix com aquell contracte en el qual li venedor s’obliga a lliurar un bé i transmetre la seva titularitat, i el comprador s’obliga a pagar un preu i rebre el bé. La pròpia definició del contracte ja posa de manifest les principals obligacions que es generen entre les parts.\nL’elecció del Notari serà a càrrec del comprador, tenint com a única limitació triar un Notari que tingui connexió amb algun dels elements de la compravenda, normalment, es triarà un Notari del lloc en el qual es troba l’immoble\nAixí mateix, el venedor té l’obligació d’informar el comprador sobre les característiques del bé, pel quin en el moment de signatura de l’escriptura de compravenda, el Notari requerirà al venedor a fi que aporti una sèrie de documentació necessària per a procedir a la venda de l’immoble. Es tracta de documentació que acreditarà les característiques i estat tant real com jurídic de l’immoble objecte de compravenda.\nNota simple de l’immoble: la nota simple s’obté del Registre de la Propietat, en ella constaran les dades relatives a l’immoble, incloent la descripció d’aquest, la identitat dels titulars i les càrregues i afeccions que puguin estar gravant a l’immoble. Perquè el comprador no es vegi perjudicat, el venedor haurà d’acreditar que l’habitatge es transmet lliure de càrregues.\nCèdula d’habitabilitat: es tracta d’un acte administratiu que acredita el compliment de les condicions mínimes d’habitabilitat que ha de tenir un habitatge. A Catalunya, la Llei 18/2007, de 28 de desembre, del dret a l’habitatge, estableix que en qualsevol transmissió per venda d’un habitatge, és obligatori acreditar que l’habitatge compleix amb les condicions de qualitat exigibles per llei, i això es fa a través de la cèdula d’habitabilitat que haurà d’aportar el venedor el dia de la signatura.\nCertificat d’eficiència energètica: aquest certificat inclou la informació objectiva sobre les característiques energètiques dels edificis. En 2007 es va establir l’obligació d’emetre un certificat energètic per als edificis de nova construcció, i a partir de 2013, mitjançant el Reial decret 235/2013, de 5 d’abril, pel qual s’aprova el procediment bàsic per a la certificació de l’eficiència energètica dels edificis, es va estendre l’obligació als edificis existents. Per tant, en qualsevol compravenda haurà d’aportar-se el certificat d’eficiència energètica, a fi que el comprador valori les condicions d’aquest.\nCertificat de la comunitat de propietaris: el venedor haurà d’acreditar que es troba al corrent de pagament de les quotes de comunitat, i per a això, el secretari, amb l’autorització del president haurà d’expedir un certificat sobre l’estat de deutes de la comunitat. D’aquesta manera el comprador s’assegura que no haurà d’assumir despeses de comunitat anteriors a l’adquisició de l’habitatge.\nAmb tot això quedarà acreditada la situació de l’immoble i el comprador podrà adquirir l’immoble amb seguretat. Per a assegurar una correcta perfecció del contracte, és recomanable tenir l’assessorament legal adequat d’un advocat des del principi fins al final de l’operació.\nDepartament d’Àmbit personal i successió\nLa rescissió del contracte de compravenda: avantatge injust i lesió en més de la meitatPrivate Law


Convocatòria per a una residència de dramatúrgia a la Sala Beckett durant la temporada 2021-2022 - Sala Beckett\nData d'inici 11/03/2021 | Data final 10/05/2021\nCONVOCATÒRIA PER A UNA RESIDÈNCIA DE DRAMATÚRGIA DURANT LA TEMPORADA 2021-2022\nEscriure una obra de teatre durant la temporada 2021-2022, a partir de les premisses acordades amb la direcció de la Sala Beckett pel que fa a calendaris d’escriptura, nombre d’actors necessaris, volum de la producció, etc.\nParticipar en les reunions dels òrgans de programació, pensament i decisió artística de la Sala Beckett durant el període de residència.\nImpartir dues classes d’iniciació a la dramatúrgia a l’Escola Pere IV, veïna de la Sala Beckett, una per a nenes i nens i l’altra per a mestres.\nAssessorar i donar suport als equips artístics de les produccions pròpies de la Sala Beckett i als seus Laboratoris de Creació en els corresponents processos de creació durant la temporada de la residència.\nLa convocatòria s’adreça a dramaturgues i dramaturgs residents en l’àmbit lingüístic català (independentment de la llengua d’escriptura) amb, com a mínim, dues estrenes en l’àmbit professional.\nUna explicació escrita de l’obra que es vol escriure durant la residència (explicació que en cap cas hauria de superar els 5 fulls). L’interès del projecte serà l’element determinant a l’hora de fer la tria de l’autor escollit.\nCom a complement, també caldrà presentar:\nUn CV de la trajectòria (amb estrenes, publicacions, premis, etc.) de, com a molt, dos fulls.\nUna carta de motivació especificant per què li interessa presentar-se a aquesta convocatòria. Extensió màxim: 2 fulls.\nLa tria de l’autora o autor resident anirà a càrrec d’un comitè format per l’equip de direcció artística de la Sala Beckett, el president del Patronat de la Fundació Sala Beckett i les 5 dramaturgues que fins ara han estat autores residents al teatre.\nEl termini d’acceptació de candidats acabarà el 10 de maig.


Els Castells: Tradició Catalana a Catalunya\nEls castells i els castellers són segurament la tradició catalana més coneguda, amb més personalitat i que més crida l’atenció de Catalunya.\nÉs tan impressionant que fins i tot va ser declarada com a Patrimoni Cultural Immaterial de la humanitat per l’UNESCO el 2010.\nEn una primera definició dels “castells” són torres humanes erigides per un grup o Colla de “castellers” format per persones d’edats variades, d’ambdós sexes i de complexions diverses. Els “castellers” es col·loquen sobre les espatlles dels altres i van pujant nivells, que poden arribar fins als 10 nivells o pisos d’alçada.\nEls castells no són només un espectacle, una habilitat o fins i tot una acrobàcia. Els castells són molt més. Són una tradició del poble català, són història, ja que hi ha constància de la seva existència des de finals del s.XVIII. Representen valors humans importants com la unió i la confiança, la solidaritat, l’esperit de superació. És, sens dubte, un treball en equip, tots es necessiten, tots col·laboren, tots tenen la seva funció i lloc específic al Castell.\nÉs tan important el valor grupal i individual d’aquesta tradició, que avui en dia moltes empreses que volen motivar els seus empleats amb activitats de teambuilding i coaching, realitzen activitats o tallers de Castells, convertint als seus empleats durant unes hores en una Colla de Castellers .\nEls castells van néixer cap a finals de segle XVIII a la zona de Tarragona, concretament a la població de Valls, derivats de la dansa popular anomenada Ball de Valencians, que acabava justament amb l’aixecament d’una torre humana.\nEn els seus orígens aquests Balls de Valencians van ser una tradició pagana, i amb el temps es van integrar en processons i manifestacions religioses.\nMés endavant aquestes confraries van formar les colles realitzant competicions per veure qui aconseguia fer el castell més alt, perdent d’aquesta manera el sentit religiós i convertint-se per si mateixes en una tradició competitiva.\nLa tècnica de formació dels “castells” es ve transmetent tradicionalment de generació en generació dins de les colles i s’adquireix mitjançant la pràctica.\nAnem a explicar les diferents parts que formen un castell, però us assegurem que es tracta de formacions complexes i variables, ja que hi ha diferents tipus de Castells, com explicarem més endavant.\nA la base de el castell es troba la “Pinya“, són tots els castellers que toquen el sòl amb els seus peus. El nombre de persones que forma la pinya varia depenent de la mida de la colla i del castell que es vagi a formar. Quantes més persones formin la pinya, més robust i alt podrà ser el castell.\nEls castellers de complexió més forta, robusta es coneixen com els baixos són els que es col·loquen a la base i els que hauran d’aguantar en gran part el pes de tot el castell.\nAlgunes construccions importants porten folre, que és una segona pinya més reduïda a sobre d’aquesta. Alguns dels castells més alts porten fins i tot una tercera pinya, les manilles, situada a sobre del folre.\nLa torre s’erigeix per sobre de la pinya.\nLa torre es forma pel tronc i el pom de dalt.\nEl Tronc és la part central de la Torre i està formada per:\nEl Pom de Dalt és la part alta de la Torre, els 3 últims pisos, està conformada pels castellers més joves, i consta de:\nEls dosos: solen ser nens i nenes de 9 a 14 anys, prou forts per suportar el pes dels 2 nivells superiors, però lleugers i àgils per poder enfilar-se per tota la torre fins a arribar a la seva posició.\nL´ acotxador o aixecador: nen o nena de 5 a 10 anys, el més petit de tot el castell perquè l’enxaneta pugui passar més còmodament per sobre seu.\nL´ Enxaneta: d’entre 5 i 10 anys. Fins que l’enxaneta no arriba a dalt del castell, col·loca els dos peus sobre les espatlles dels dosos i alça la seva mà, el Castell no es considera carregat. Es tracta del moment més àlgid de la construcció\nVídeo Begoña Blanco-Plaça Sant Jaume Barcelona\nMÉS DADES SOBRE ELS CASTELLS\nEls grups de “castellers” es diferencien per la seva indumentària, i més concretament pel color de les seves camises. Els pantalons solen ser blancs. Porten una ampla faixa amb la qual es protegeixen l’esquena i serveix també de punt de suport per als que s’enfilen cap als pisos superiors de la torre. Abans i després que es formi el “castell”, els ritmes de les “gralles” i els tamborins acompanyen a la formació.\nEls castells requereixen assajos setmanals i moltes hores de pràctica, esforç i concentració, no hi ha lloc a la improvisación.Son una pràctica totalment amateur: en una colla castellera ningú no cobra.\nActualment existeixen més de 60 colles o grups registrats i les més conegudes són: la Colla Vella dels Xiquets de Valls i la Colla Joves Xiquets de Valls.\nLes dones es van incorporar a partir dels anys 80.\nDes de l’any 2012 és obligatori per als 4 nens del Pom de Dalt portar un casc protector tant en els assajos com en les actuacions.\nLa Plaça Sant Jaume de Barcelona durant la festa de la Mercè es converteix en lloc d´exhibició de castells. Pots descubrir aquesta plaça i molts més llocs desconeguts per a molts catalans en les nostres visites del barri Gotic de Barcelona, fes una ullada desde aquí.


Prepara’t per a una nova ruta ‘Roses a peu’ | Alquiler y venta de casas y apartamentos en Rosas -Costa Brava\nPrepara’t per a una nova ruta ‘Roses a peu’\nT’agradaria participar en una nova ruta del programa de senderisme i cultura ‘Roses a Peu’? Ja s’han obert les inscripcions per a la propera sortida, que tindrà lloc el dissabte 14 de desembre i, sota el nom «Camins d’antuvi», arribarà al punt més alt del Mas Fumats per gaudir d’unes vistes panoràmiques excepcionals. Quina millor manera de fer esport gaudint de l’entorn natural i les vistes panoràmiques de Roses? Camina i gaudeix i després nosaltres t’oferim el descans que necessitaràs. Busca’l a www.apivend.com.\nAquesta ruta anirà acompanyada per un guia del Parc Natural del Cap de Creus que oferirà les informacions i indicacions dels diferents punts d’interès que els caminadors i caminadores trobaran durant el recorregut. El punt inicial de sortida serà l’Oficina de Turisme de Roses i, en tractar-se d’una ruta circular, finalitzarà al mateix punt. La sortida tindrà lloc a les 9 h del matí i es preveu que durarà aproximadament 4 hores.\nSi t’hi vols inscriure per no quedar-te sense plaça, ho pots fer a inscripcions.roses.cat, o bé presencialment al Servei d’Atenció al Ciutadà- SAC de l’Ajuntament. El dia de la sortida, els assistents hauran de de presentar el comprovant d’inscripció, portar calçat còmode, bastons i aigua. I ganes de caminar! L’activitat és gratuïta.


Premi Catalunya Construcció 2019 per la direcció d’obra de La Borda – La Borda\nXavier Aumedes i Gemma Rius han guanyat el Premi Catalunya Construcció 2019 per la direcció d’obra de La Borda. El Col·legi d’Aparelladors Arquitectes Tècnics i Enginyers d’Edificació de Barcelona (CAATEEB), convoca anualment aquests guardons. L’objectiu d’aquests premis és fer un reconeixement públic de les principals funcions professionals relacionades amb l’execució de les obres, mitjançant la distinció de persones, individualment o en equip, per la seva actuació professional o empresarial en relació a una obra de referència.\nEl jurat de la XVI edició dels Premis Catalunya Construcció havia escollit 22 candidatures com a finalistes en les seves diferents categories. El nombre de candidatures presentades en totes les categories d’aquesta edició va ser de 128. En la mateixa categoria havien quedat finalistes la rehabilitació de la Casa Burés, de Ricardo Villoria i Macià Parès, i el nou poliesportiu al Turó de la Peira, de Dídac Dalmau, Antonio López i Daniel Montero.\nCelebrem aquest guardó que reconeix la gran feina feta per aquests professionals. A més d’aquest premi, La Borda va quedar seleccionada en la categoria d’Innovació en la construcció. També recentment La Borda va rebre el premi d’Obra Construïda en arquitectura del BBConstrumat.


“Hem desdibuixat la figura de l’alcalde” | J. Camps Linnell | Mieres | Política | El Punt Avui\nMieres - 26 setembre 2018 2.00 h\n“Hem desdibuixat la figura de l’alcalde”\nNo celebren juntes de govern perquè tot passa i es decideix als plens\nS’han fet i es faran més consultes al poble que mai\n“Hem desdibuixat la figura de l’alcalde” Arxiu.\nEnric Domènech Mallarach (1987) és llicenciat en història i, professionalment, es dedica al turisme rural. És militant de la CUP, vinculat a l’associacionisme.\nJ. Camps Linnell - Mieres\nAmb 28 anys es va convertir en l’alcalde més jove de la Garrotxa i va aconseguir –per 13 vots de diferència– trencar l’hegemonia de CiU al municipi. Vivim Mieres és una llista que suma per la CUP al Consell Comarcal i a la Diputació, però que té el suport d’ERC i d’independents.\nCom prova ser alcalde?\nÉs una master class d’experiència política. Però també descobreixes els límits de la institució: que no pots fer gaire d’allò que voldries amb voluntat transformadora.\nFa tres anys van aconseguir una doble fita: trencar l’hegemonia de CiU i convertir-se en el primer municipi de la comarca on governa la CUP. S’ha notat algun canvi en la manera de governar, com prometien?\nJo penso que sí, tant en la manera de governar com en el poble. Hi ha més implicació de la gent, més associacions, més vida comunitària, més activitat i més dinamisme. Hem volgut teixir molts vincles prioritzant les persones. Ha calgut un canvi de concepció: el centre és la gent! La governança és també el que la gent vol fer. En l’àmbit institucional, ja no hi ha juntes de govern: totes les decisions passen pel ple, i per això ara ja no són de caràcter trimestral, sinó que en fem cada mes. Totes les factures passen pel ple i es pengen al web. És un exercici de transparència envers l’oposició.\nVan prometre una gestió en què l’opinió i la participació dels veïns seria fonamental.\nHem fet tres consultes dels pressupostos participatius, una consulta del càmping i una per escollir el jutge de pau. I en farem més, perquè el canvi en la manera de fer també s’ha notat amb la participació dels veïns: el seu paper no només s’ha de percebre quan voten cada quatre anys. Per ara les xifres de participació, d’un 40%, són molt bones.\nUn poble amb poc més de 300 habitants, on tothom es coneix, és més fàcil o més difícil de governar?\nLa relació és bona, sobretot si no es fa política mal entesa. Fem poble.\nI la relació amb l’oposició?\nL’oposició no ha fet d’oposició. No han posat traves; al contrari: fins i tot han votat a favor d’algunes propostes. És a dir, no aporten res, però deixen fer. Ara que s’acosten les eleccions, potser es despertaran.\nEn el programa presentat hi havia tres eixos: les persones, l’Ajuntament i el territori. L’han seguit?\nEl programa ha estat la nostra brúixola, el nostre compromís i el que ens ha guiat. Al cap de dos anys de governança, vam repassar els punts i ja n’havíem assolit més de la meitat, i crec que acabarem el mandat complint-lo al cent per cent.\nA més de les formes, han concretat algun projecte?\nEl projecte més gros, i que no esperàvem, és el de Can Musquera, un edifici de quatre plantes que ens van regalar dos veïns del poble. Per la festa major, més d’un centenar de persones han visitat la casa i a través d’un procés participatiu en definirem els usos. Disposem de 100.000 euros per condicionar-lo en una primera fase i després buscarem subvencions. Hem arreglat el camí vell a Santa Pau i n’hem recuperat l’accés als veïns i en cas d’incendi. Hem actuat en el marc de l’eficiència energètica fent millores per a l’estalvi i l’any que ve posarem plaques solars a l’ajuntament. Hem defugit les grans obres; preferim cuidar els petits detalls com ara potenciar les activitats de la gent gran.\nI què els quedaria per fer?\nHi havia una manera de fer i ara nosaltres n’estem llaurant una de nova. Algú l’haurà de sembrar i, més endavant, recollir-ne els fruits.\nHem desdibuixat la figura de l’alcalde. El que importa és el que farem, no pas qui ho haurà de fer. Tots som necessaris, però ningú és imprescindible. La clau de la nostra candidatura és que som un grup humà d’una potencialitat immensa.\nEl Punt Avui. Girona 26-09-2018, Pàgina 30


Les paperetes també diuen que no - Diari de Girona\nmatías vallés 22.09.2017 | 01:14\nUna operació d'alt risc sense precedents, la Guàrdia Civil s'ha confiscat de nou milions de paperetes del referèndum català. En cadascuna d'elles figurava clarament requadrada la possibilitat de votar «NO» amb majúscules. La negació ocupava exactament el mateix espai que el «SÍ» independentista.\nÉs a dir, el Govern considera un èxit democràtic la requisa per a la seva destrucció d'una xifra ingent de documents, on la meitat del contingut expressa que «no vull que Catalunya sigui un estat independent en forma de república». O dit en positiu sense alterar el sentit, «vull que Catalunya segueixi sent una nacionalitat d'Espanya com en l'actualitat».\nL'anàlisi política més equidistant sobre el referèndum d'independència està contingut en les paperetes, que també diuen «NO». La Generalitat ni tan sols va prendre la precaució de gargotejar la negativa a la república enunciant-la en la fosca llengua catalana per dificultar la seva comprensió. El «NO» és tan universal com el SOS, a més de pertànyer amb igual dret al català que al castellà.\nI la pregunta plantejada en els diabòlics documents confiscats per la Guàrdia Civil també conté la formulació espanyola, «Quieres que Cataluña sea un estado independiente en forma de república?»\nEn contemplar la retirada de les paperetes com un triomf exultant, i no com una rendició de la convivència, el Govern ha criminalitzat la possibilitat de dir «NO» a la Catalunya independent. I per tant, «SÍ» a Espanya en la seva actual configuració. S'argumentarà que la papereta satànica també conté el «SÍ» inicu, però quin sentit té dir que «NO» si es prohibeix l'opció antagònica.\nEn democràcia no val el plantejament «només pots dir que em vols, no pots dir que no em vols», perquè anul·la la capacitat crítica. En passar d'evitar la independència a forçar una reconquesta, el Govern que destrueix paperetes amb un «NO» només ha fracassat en un cinquanta per cent. Està per sota del seu percentatge habitual.


Gandhi: Desobediència i resistència civil no-violentes - 7agen\nNombre de pàgines: 224 pàgines\n«Així que l’esclau decideix que deixarà de ser-ho, cauen els grillons. S’allibera i mostra el camí als altres. La llibertat i l’esclavitud són estats mentals. Així doncs, el primer és dir-se: “No continuaré acceptant el paper d’esclau. No obeiré ordres com aquestes, sinó que les desobeiré quan entrin en conflicte amb la meva consciència.”» Mahatma Gandhi\nLa desobediència i la no-cooperació no-violentes, concebudes i sobretot aplicades per Gandhi a Sud-àfrica i a l’Índia, han ofert a la humanitat una eina nova, una arma moral, en la cerca de pau, llibertat i justícia enfront de règims il·legítims i autoritaris.\nAquesta antologia destaca les reflexions de Gandhi més vigents per al segle XXI. Lluny de presentar una vida de sant o un simple treball de reconstrucció històrica, és una intencionada selecció de pensaments per a la resistència, la lluita pacífica i l’alliberament, pensant en les nostres necessitats més urgents.\nLa selecció està encapçalada per una reflexió sobre l’actualitat de Gandhi escrita per Gene Sharp, el principal estudiós contemporani de la no-violència.\n«Com hem de valorar ara la rellevància de Gandhi per al món d’avui i demà? Ofereix aquest home extraordinari del passat un ensenyament per al futur?» Gene Sharp\n«Mentre existeixi violència que amenaça el mateix futur de l’espècie humana, Gandhi continuarà sent rellevant. Continuarà sent rellevant fins que s’elimini el perill de l’anihilació total de l’espècie humana.» J. P. Narayan


Neteja de pre-impresió | Grupo BN facility services -\nInici > Serveis > Neteja tècnica industrial > Neteges tècniques especials > Neteja de pre-impresió\nEls sistemes de reimpressió tenen l’objectiu d’optimitzar els costos de la impressió formatejant els component a imprimir i donant-los una composició final. Tot això es fa sobre superfícies que requereixen d’un tractament diari de neteja per a prevenir problemes de contaminació de les planxes que van a servir per a imprimir el producte final.\nGrupo BN revisa periòdicament l’equip, per tal de garantir què la qualitat oferida sigui l’optima. És per això que podem dur a terme revisions complertes de la neteja de l’equip, canviem filtres i lubriquem peces mòbils i examinem obturacions.\nA mesura que es du a terme la neteja, s’inspeccionen les zones d’accés restringit per a diagnosticar possibles deficiències actuals o potencials que es detallaran en un informe tècnic de la intervenció, per a coneixement del client i del seu departament d’enginyeria o manteniment.\nNeteja d'armaris elèctrics


L'Oficina Local d'Habitatge de Cambrils, a finals d'any\nEl Forn del Tallero es va rehabilitar l'any 2011 en el marc del Pla de Barris. | Ajuntament de Cambrils\nL'Oficina Local d'Habitatge de Cambrils segueix sense obrir nou mesos després\nL'Ajuntament va decidir a finals del 2018 ubicar aquest servei al Forn del Tallero i al gener va signar un conveni amb la Generalitat per impulsar-lo\nRedacció dimarts, 10 de setembre 2019 - 10:30h\nVa ser una de les darreres mesures impulsades en el darrer mandat i una de les grans promeses durant la campanya electoral a Cambrils. Tot i això, l'obertura de l'Oficina Local d'Habitatge de Cambrils al Forn del Tallero continua sense arribar. L'Ajuntament de Cambrils va anunciar que ubicaria l'Oficina en aquest equipament municipal sense ús del Barri Antic a finals del 2018 i va destinar més de 200.000 euros del pressupost municipal del 2019 a la seva posada en marxa. Ara, assegura que treballa per obrir-la abans que acabi l'any.\nAquesta va ser una de les qüestions que va plantejar l'oposició en el darrer plenari municipal. La regidora de Benestar, Drets Socials i Salut, Hélène Arcelin, va refermar el compromís de posar en marxa l'Oficina Local d'Habitatge a finals d'any. A més, davant dels dubtes exposats pels regidors de l'oposició, va assegurar que s'ha respectat l'espai museístic de l'antic forn ubicat al carrer del Cardenal Vidal i Barraquer.\nDos convenis signats amb la Generalitat\nEl passat mes de gener, l'Ajuntament de Cambrils va signar dos convenis de col·laboració amb l’Agència d’Habitatge de Catalunya per tal d'impulsar aquest espai i ampliar el catàleg de serveis que s'ofereixen a nivell municipal en matèria d'habitatge. Tanmateix, fa tres mesos, va engegar el procés de selecció del personal per incorporar dos tècnics a l'Oficina Local d'Habitatge que se sumin al personal de la Borsa d’Habitatge que s'integrarà en aquest nou servei.\nEl Forn del Tallero està ubicat al carrer del Cardenal Vidal i Barraquer de Cambrils. | Ajuntament de Cambrils\nAmb l'obertura d'aquesta oficina al Forn del Tallero, l'Ajuntament assumirà la gestió d'alguns serveis que fins ara es feien al Consell Comarcal del Baix Camp, com són la tramitació de sol·licituds i la inspecció tècnica d’expedients de cèdules d’habitabilitat o la gestió de sol·licituds d’ajuts a la rehabilitació d’edificis d’ús residencial. Des d'aquesta oficina, també es tramitaran els expedients de prestacions per al pagament de l’habitatge o el lloguer, així com les inscripcions en el Registre de Sol·licitants d’Habitatges amb Protecció Oficial.\nD'altra banda, l'Ajuntament també ha anunciat que contractarà un estudi per definir la situació actual de l’habitatge a Cambrils per tal de planificar noves accions que seran implementades per l’Oficina Local d’Habitatge.\n🔥 ARA MATEIX: Cues a la carretera de Salou per un cotxe incendiat\n🔴 1.000 euros al mes treballant 60 hores setmanals: els socorristes, en peu de guerra\nAjuntament de Cambrils Camí Mendoza habitatge Cambrils


Jordi Oliveres – Imaginem\nEls primers passos en la fotografia els vaig fer a l’adolescència amb una càmera manllevada del meu pare -una Yashica FX-3 amb un zoom de marca indefinida. Un cop enganxat a aquesta afició i amb alguns diners per invertir-hi vaig comprar una Nikon F801 i un parell d’objectius amb els que vaig iniciar-me en la fotografia de natura, amb uns resultats prou deficients, vistos amb la perspectiva dels anys. Aquí va ser quan vaig començar a assistir a cursos i tallers per millorar. Ja de ben petit m’agradava la natura, sobretot els animals, i només va ser qüestió de temps que les dues aficions es fonguessin en això tan fantàstic que és la fotografia de natura i que tantes alegries m’ha donat.\nImaginem va ser tot un descobriment per a mi, de la mà d’en Francesc, en Manel, la Maria Rosa, l’Adriana i en Jordi, hem après noves tècniques, rebut savis consells, descobert indrets meravellosos, conegut gent fantàstica, sempre amb un molt bon ambient.\nGaudeixo fent fotos i intento que qui les vegi gaudeixi amb elles. Poc més us puc dir. Espero que ens anem trobant pel camí i disfrutem plegats d’aquesta afició, vici, bogeria que es diu fotografia.\nTinc un bloc de fotografia -no tan cuidat com voldria- on podeu veure moltes altres fotos que he anat fent.


Avís legal / Condicions legals - bitNAP | Datacenter\nEl present avís legal recull les condicions generals que regeixen l’accés i l’ús d’aquest lloc web. L’ús de la pàgina web implica l’expressa i plena acceptació d’aquestes condicions generals en la versió publicada en el moment en què l’usuari accedeixi a la mateixa, sense perjudici de les condicions particulars que poguessin aplicar a alguns dels serveis concrets del lloc web.\nMBA DATACENTERS, S.L. no pot assumir cap responsabilitat derivada de l’ús incorrecte, inapropiat o il·lícit de la informació apareguda en les pàgines d’Internet de www.bitnap.net Amb els límits establerts a la llei, MBA DATACENTERS, S.L. no assumeix cap responsabilitat derivada de la falta de veracitat, integritat, actualització i precisió o informacions que contenen les seves pàgines d’Internet.\nMBA DATACENTER, S.L. no assumirà cap responsabilitat derivada de l’ús per tercers de l’contingut del lloc web i podrà exercitar totes les accions civils o penals que li corresponguin en cas d’infracció d’aquests drets per part de l’usuari.\nEstà absolutament prohibit, l’ús del web o d’algun dels seus elements amb fins comercials o il·lícits. La pàgina d’Internet de www.bitnap.net pot contenir enllaços (links) a altres pàgines de tercers que MBA DATACENTERS, S.L. no pot controlar. Per tant, MBA DATACENTER, S.L. no pot assumir responsabilitats pel contingut que pugui aparèixer en les pàgines de tercers.\nEls textos, imatges, sons, animacions, programari, disseny, codi de font i la resta de continguts inclosos en www.bitnap.net són propietat exclusiva de MBA DATACENTERS, S.L. o dels seus propietaris.\nQualsevol acte de transmissió, modificació, distribució, cessió, reproducció, emmagatzematge o comunicació pública total o parcial, ha de comptar amb el consentiment exprés de CLIENT.\nMBA DATACENTERS, S.L. ofereix enllaços amb altres llocs web que entenem que poden ser d’utilitat per als usuaris.\nEn els esmentats enllaços no s’aplica els termes i condicions d’aquesta política de privacitat i confidencialitat per tant la inclusió no implica obligació per part de MBA DATACENTERS, S.L. d’accedir als productes o serveis que en elles s’anuncien o venen.\nLes “cookies” són uns petits fitxers de text introduïts per un lloc web al disc dur, que agilitzen i optimitzen l’ús de la web. Les “cookies” emmagatzemen informació sobre les referències d’un usuari per a un determinat lloc web. En cap cas les “cookies” emmagatzemen informació referent a dades personals dels usuaris.\nL’usuari pot configurar el seu navegador per ser avisat de la recepció de “cookies” així com per acceptar o rebutjar les “cookies”, per ampliar aquesta informació consulteu les guies d’ajuda del seu navegador. Les nostres “cookies” no es poden utilitzar per executar programes o transmetre virus a l’equip informàtic de l’usuari.\nInformació per donar Compliment a la Reglament Europeu de protecció de dades\nDirecció: C / Pablo Iglesias 56, l’Hospitalet de Llobregat, 08908 Barcelona\nEn MBA DATACENTERS, S.L. tractem la informació que ens faciliten les persones interessades per tal de gestionar l’enviament de la informació que ens sol·licitin i facilitar als interessats ofertes de productes i serveis del seu interès.\nPer tal de millorar la seva experiència d’usuari, elaborarem un “perfil comercial”, d’acord amb la informació facilitada. No es prendran decisions automatitzades en base a aquest perfil. Les dades personals proporcionades es guardaran fins a no se sol·liciti la seva supressió per l’interessat.\nLa base legal per al tractament de les seves dades és l’execució de l’contracte mercantil segons els termes i condicions que consten en el mateix.\nL’oferta prospectiva de productes i serveis està basada en el consentiment que se li sol·licita, sense que en cap cas la retirada d’aquest consentiment condicioni l’execució de l’contracte de subscripció.\n+ Qualsevol persona té dret a obtenir confirmació sobre si en MBA DATACENTERS, S.L. estem tractant dades personals que els concerneixin, o no.\n+ Les persones interessades tenen dret a si accedir a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre d’altres motius, les dades ja no siguin necessaris per als fins que van ser recollits.\n+ En determinades circumstàncies, els interessats podran sol·licitar la limitació de l’tractament de les seves dades, en aquest cas únicament els conservarem per a l’exercici o la defensa de reclamacions.\n+ En determinades circumstàncies i per motius relacionats amb la seva situació particular, els interessats podran oposar-se a el tractament de les seves dades MBA DATACENTERS, S.L. deixarà de tractar les dades, excepte per motius legítims imperiosos, o l’exercici o la defensa de possibles reclamacions.\n+ Les persones interessades tenen dret a la portabilitat, que implica que les dades personals de l’interessat es transmetin directament d’un responsable a un altre, sense necessitat que siguin transmesos prèviament a la persona interessada, sempre que això sigui tècnicament possible.\n+ Les persones interessades tenen dret a retirar el consentiment prestat.\n+ Les persones interessades tenen dret a reclamar davant l’Autoritat de Control.


Els Voluntaris per Arenys de Munt realitzaran demà una campanya per votar el Dr. Oriol Mitjà com a català de l’any\nEls Voluntaris per Arenys de Munt realitzaran demà una campanya per votar el Dr. Oriol Mitjà com a català de l’any.\nLa proposta és obrir els ordinadors de l’entitat a aquelles persones que no tenen ordinador o internet a casa, o que no el saben utilitzar i vulguin donar recolzament al doctor arenyenc. Recordem que Oriol Mitjà és un dels tres finalistes junt amb el dibuixant Francisco Ibáñez, i amb el pare Manel Pousa. La seu dels Voluntaris estarà oberta a partir de les 12 del migdia. D’altra banda diumenge trobareu els Voluntaris a Sant Iscle que celebrarà la Fira de la Maduixa, també amb l’objectiu d’ajudar a votar a favor d’Oriol Mitjà.\nParlant dels Voluntaris recordem que tots els divendres muntaran a plaça el nou inflable solidari. El que es recapti durant aquest mes es destinarà a Arenys amb el Poble Sahrauí. A més de l’inflable també hi haurà xocolatada, regals i la rifa d’una festa d’aniversari a la seu dels Voluntaris per Arenys de Munt. L’activitat començarà a 2/4 de 5 de la tarda i fins a 2/4 de 8 els trobareu a la plaça de l’Església.


Constituents per la Ruptura: de juny 2019\nPublicat per Constituents per la Ruptura a 5:41 Cap comentari:\nPublicat per Constituents per la Ruptura a 10:46 Cap comentari:\nL’Estat no és neutral potser per què no està dissenyat per a ser-ho. Els estats en general i l'Estat espanyol en concret. Ens referim a l'Estat com a ens, com organització política. Hi ha altres àmbits on l'Estat té un significat tan material com els estats de la matèria, a la Física, o els estats civils a la societat. Representa la forma de ser o de romandre i mantenir-se, tot i que la permanència dels estats físics, civils o polítics no està garantida: es pot canviar d’estat. Fins i tot els físics han hagut de definir un estat que no canviï com "estat estable" (steady state) pels components electrònics. L'estabilitat dels estats físics, socials o polítics acaba sent una convenció.\nProbablement aquesta realitat és la determinant de què l'estat no sigui tampoc neutral. Ens ho explica Jordi Graupera en la seva tesi doctoral (ell sí que ha escrit una de veritat) amb el títol "Metaphysics of State Neutrality. A critique of liberalism", quan parla de l'estat ens polític. Ja li vam dir que s'equivocaba presentant-se a unes eleccions. La política és un femer que deixa poc lloc a la filosofia. Havent llegit àmpliament, com cita, a Habermass, segur que no va preveure que els fiscals del Tribunal Suprem ho farien servir per intentar explicar una teoria del cop d'estat que s'aparta de les de Leon Trotsky o Curzio Malaparte d'ara fa 80 anys. Digressions filosòfiques a l'informe de l'acusació d'un judici penal tenen una ressonància buida. Com un crit dins d'un cossi. En comptes de llegir a Kelsen podien haver llegit a Bàrtolo de Sassoferrato.\nNi els fiscals ni l'advocacia de l'estat són neutrals per disseny. No podem esperar que el Tribunal Suprem, un dels pilars de l'estat tampoc ho sigui.\nLaura Borràs ens ha explicat que el rei, la màxima representació de l'Estat, tampoc és neutral. Ja va prendre part el 3 d'octubre de 2017 després de les pallisses. I va prendre part demanant i, fins i tot, exigint a les empreses que marxessin de Catalunya, d'alguna forma reconeixent que no era el rei de tots.\nSi l'Estat no és neutral, en cas de conflicte amb alguns dels seus poders, evidentment l'Estat vindrà en contra teva. Amb porres, amb denúncies, amb confinaments, presons o alguna forma de repressió. És igual el que diguin les lleis. L'estat es pot permetre d'interpretar-les a la seva conveniència, entre altres coses perquè les lleis són seves.\nVeurem que, molt probablement, les defenses del judici contra Catalunya podran argumentar i fins i tot "guanyar" el judici davant l'absència de proves i les contradiccions dels testimonis. Però perdran la sentència.\nXavier Allué és metge i antropòleg. Republicà, militant independentista i simpatitzant de Constituents per la Ruptura. Escriu a diaris locals a Tarragona i manté un parell de blogs.\nPublicat per Constituents per la Ruptura a 11:31 Cap comentari:\nANÀLISI CxR DELS RESULTATS ELECTORALS A CATALUNYA: 2017-2019\nEns cenyim estrictament a l'anàlisi dels resultats electorals a Catalunya del proppassat 26M sense fer valoracions, per tant, del 'deixar-se estimar' de Colau per les forces del 155 o dels problemes que pateixen Puigdemont i Comín per recollir la seva acreditació al Parlament europeu, encara que no ens estarem de dir que plou sobre mullat.\nEn termes generals podem afirmar que les forces republicanes independentistes han guanyat totes les eleccions dels últims anys i molt en particular les celebrades a partir de l’any 2017, a excepció de les del Congreso de los Diputados.\nDes del punt de vista de l’independentisme, totes les eleccions haurien de ser considerades com a camp de batalla contra las forces del Règim del 78, que no són altres que les del 155. Tanmateix veiem una manca evident de consciència de l’electorat republicà a partir de les eleccions de 2017. La participació ha baixat considerablement a les darreres eleccions (europees i municipals), la qual cosa indica una manca evident d’incomprensió de la situació actual per part del nostre electorat. Que la tendència sigui general i inclogui una desmobilització bastant simètrica del vot unionista no representa cap consol ja que la repressió només afecta a una part i no s’ha reduït en cap moment.\n2017: A les eleccions al Parlament de Catalunya, amb una excepcional participació a totes les províncies, l’independentisme guanya a tot arreu a excepció de BCN on obté el 44% contra el 46% unionista (dos punts menys pels partidaris de la República). A Lleida i Girona amb gairebé 2/3 dels vots i a Tarragona fregant el 50%.\n2019: A les eleccions al Congreso de los Diputados, amb una participació alta però de menys de 4 punts respecte a les catalanes, l’independentisme perd i baixa al 39,40% perquè es veu afectat per l’abstenció d’una part del vot republicà (els més fidels a la tradició cupaire d’ignorar aquestes eleccions) i del transvasament de vots indepes als Comuns (que doblen resultats) ja que es pot veure com el vot als partits del 155 (VOX inclòs) resta pràcticament igual (al voltant del 43%). Aquesta incidència del vot morat és produeix a tot arreu, reduint el vot indepe al voltant del 8%, en particular a BCN on el vot independentista cau a menys del 36%.\n2019: A les eleccions al Parlament europeu, amb una gran abstenció, l’independentisme guanya àmpliament degut a una més gran mobilització del vot republicà. Només cal veure els resultats en relació a les anteriors al Congreso de los Diputados: l’independentisme puja 10 punts (i baixa 300.000 vots respecte a les catalanes) i els del 155 baixen més de 5 punts (i baixa més de 600.000 vots respecte al seu sostre de les catalanes).\n2019: A les eleccions municipals és difícil fer un anàlisi en clau de país ja que molta gent vota en altres claus de tipus local. En el global i amb una participació similar a les europees, l’independentisme ha mantingut el 45% del vot que ja va obtenir en 2015, superant el 38% del 2011. Els del155 mantenen el mateix percentatge que en 2015, el 33% però amb un transvasament de vot important cap al PSC que li permet recuperar alcaldies importants amb majoria absoluta. En regidors, el republicanisme passa de 6089 a 6240 i l’unionisme baixa de 1668 a 1623 (reducció mínima). A les grans, en particular a l’àrea metropolitana l’unionisme avança amb força de la mà del PSC que recupera votants dels comuns. L’independentisme augmenta però aconsegueix un transvasament més pobre dels Comuns.\n1-L’independentisme no aconsegueix mobilitzar tot el seu electorat a totes i cadascuna de les eleccions (l’unionisme tampoc). Això fa que es trenqui amb la idea errònia de que els partidaris de la República catalana hem guanyat totes les eleccions. Les eleccions al Congreso de los Diputados es perden per una manca de fidelitat d’una part de l’electorat que opta per votar els Comuns o per abstenir-se. El fet de que guanyi ERC a les espanyoles(15) i que sumi amb JxCat el millor resultat independentista (22 contra 19 dels partits del 155) és un miratge provocat per la divisió del vot unionista i la pèrdua de representació en alguna circumscripció (un del PP a Tarragona) compensada per l’increment de dos diputats per Barcelona (de 13 a 15). L’augment de les candidatures indepes és directament proporcional a la reducció dels Comuns: 5 diputats. La suma de Comuns i independentistes (sobiranistes) resta igual (29) amb la diferència de que es jugava un diputat més (de 47 a 48) i se l’emporta l’unionisme que passa de 18 a 19.\n2-Les Eleccions europees han recuperat una part del vot del 21D i arriba gairebé al 50%, però amb una participació baixa. La tendència a sobredimensionar les victòries parcials oculta la baixa mobilització independentista en una situació de màxima repressió de l’Estat.\n3-Les Eleccions municipals mostren un avanç destacat en alguns municipis importants com Lleida o Tarragona però els partits del 155 es consoliden i inclús augmenten recolzament de la mà del PSC a l’àrea metropolitana (efecte Sánchez). Haurem d’esperar a la configuració dels ajuntaments per a anàlisis més profunds.\n4-L’aposta de CxR per Primàries a les municipals no ha donat els fruits esperats per culpa del vot útil (a ERC) igual que al Congreso de los Diputados li va passar a Front Republicà.\n5-Les candidatures alternatives, en particular les de la CUP, han patit un retrocés allà, sobretot, on avança ERC (vot útil novament). La CUP no ha entès res quan diu: la gent ha escollit el “no canvi”. El problema és que aquestes candidatures no són vistes com opcions de govern o com plataformes per guanyar els partits del 155 i no es veu una autocrítica, més aviat un dit acusador vers la gent.\n6-L’independentisme no està avançant amb prou força a l’àrea metropolitana que és on es concentra el 42% de la població. El repte de superar el 50% dels vots a favor de la República catalana ha de passar per augmentar aquí els suports a partir del vot orientat actualment vers els Comuns o Podem.\nA-Recuperar el nivell de mobilització de 2017.\nB-Reestructurar l’espai rupturista: l’actual CUP podria estar entrant en una decadència irreversible com ho demostra la seva davallada tant el 21D com ara a les municipals, i molt en particular a l’àrea de BCN on el sectarisme és més gran.\nPublicat per Constituents per la Ruptura a 12:51 Cap comentari:\nComunicat de CxR respecte la convocatòria del 2 de juliol a Estrasburg\nFem costat al Consell per la República per tal que l’Estat espanyol alliberi els presos polítics i que el Parlament Europeu no permeti l’exclusió dels 3 eurodiputats catalans, que a més comporta una vulneració flagrant del dret de representació política.\nEl passat 26 de maig els catalans escolliren per primera vegada des del 1O els nostres representants al Parlament europeu. I, ara, no podem permetre que la degradació democràtica de l’Estat espanyol contamini Europa.\nA més, respecte el dia a dia del país, valorem que hi ha una manca de reacció ràpida davant cada atac repressiu i sobretot una falta d’unitat d'acció independentista, tan anhelada pel poble català en lluita.\nFem extensiva la nostra solidaritat, no només als presos, exiliats i represaliats que la majoria dels catalans coneixen, sinó també als estudiants jutjats per reclamar una rebaixa de les taxes universitàries, als companys del CDR denunciats per la Generalitat per una protesta davant del Parlament a favor de la investidura de Puigdemont, i a tants i tants d’altres exemples de la deriva antidemocràtica que s’està vivint darrerament.\nBarcelona, a 1 de juny de 2019\nPublicat per Constituents per la Ruptura a 4:30 Cap comentari:


Sant Jordi 2019 - Vila de Breda\nEl proper dimarts 23 d’abril Breda celebrarà un any més la Diada de Sant Jordi. L’Ajuntament de Breda i la Unió de Botiguers i Comerciants de Breda organitzen els actes amb la col·laboració de diverses entitats i comerços del municipi. Durant tot el dia estarà muntat a la plaça de la Vila un Mercat de Sant Jordi, amb venda de roses, llibres i artesania.\nA partir de les 15.30 hores tindrà lloc el lliurament de premis del concurs literari de Sant Jordi dels alumnes de l’Escola Montseny i l’Institut Vescomtat de Cabrera i del 3n concurs de literatura infantil i juvenil CLER. Posteriorment hi haurà un berenar per a tots els nens organitzat per l’AMPA de l’Escola Montseny. A les 17.00 hores la companyia Bel Contes presentarà “Dractotcor, un drac diferent!”, una manera diferent de veure la llegenda de Sant Jordi i el drac dirigida als més petits de casa.\nA partir de les 18 hores el Taller de Breda organitza una sessió de lectura de poemes en veu alta. Finalment les activitats acabaran a les 19 hores amb la presentació dels llibres “La força de les paraules” i “La mort és molt bèstia” a càrrec de la seva autora, Miracle Sala, en un acte organitzat per Dones de Breda.\nPujada al Castell de Montsoriu del CEB\nDurant el matí de Sant Jordi el Centre Excursionista Breda farà la seva tradicional pujada al Castell de Montsoriu. La sortida serà a les 8 del matí des de la plaça de la Vila. La sortida arribarà fins al Castell de Montsoriu passant per Coll de n’Orri, mentre que de tornada passarà per Can Baldiri, Can Titon i pel Mas Rafaló. Caldrà que tothom porti el seu propi esmorzar i beguda. La durada prevista de la caminada és de cinc hores. El Centre Excursionista de Breda es reserva el dret d’anul·lar la sortida en funció de la previsió meteorològica.


La tortura a Euskadi: 4.113 casos, vint condemnes - directa.cat\nA Fons, Presons, Repressió\nFONT: “Proyecto de investigación de la tortura y malos tratos en el País Vasco entre 1960-2014” / Pau Fabregat\nInconscient, amb ferides a la cara, als ulls i als canells. Sang recent a la faringe, la boca i el nas que li dificulten la respiració. Lesions internes i una arítmia cardíaca. Així descriu el metge forense l’estat en què va trobar el membre d’ETA Kepa Urra als calabossos de La Salve de Bilbao el gener de 1992. El d’Urra és el darrer cas de tortura que va acabar amb una condemna ferma, rebaixada, contra tres guàrdies civils, que posteriorment van ser indultats pel govern d’Aznar. I, alhora, és només un dels 4.113 casos –3.415 persones– que recull l’informe sobre la tortura a Biscaia, Guipuscoa i Àlaba entre el 1960 i el 2014. El 83% són homes i un 17% del total de persones afectades han estat maltractades en més d’una ocasió.\nTot i que les xifres estan per sota de la dimensió real del conjunt de persones afectades per tortura –només s’han recollit 1.081 casos sota la dictadura i durant els primers anys de la transició–, el document representa el primer cens aproximat de l’impacte de la tortura durant un període de 44 anys. A més, també per primera vegada, és una institució com l’Eusko Jaurlaritza –govern basc– qui ha impulsat una investigació per conèixer la problemàtica. La jurista Laura Pego, una de les directores de l’informe, juntament amb el forense Francisco Etxeberria i el psicòleg Carlos Martín Beristain, subratlla que “és un pas endavant molt important en el reconeixement del dret a la veritat individual i col·lectiva, inimaginable fa alguns anys”.\nDe fet, per a alguns partits polítics, és un pas “inimaginable” fins i tot en l’actualitat. Els membres del partit socialista basc (PSE) s’han afanyat a subratllar que no comparteixen l’informe i l’han desqualificat dient que “resumir mig segle de terror d’ETA en 840 assassinats\ni 3.400 torturats alimenta la teoria d’un conflicte que mai no ha existit”. I el PP s’hi ha sumat, acusant el Govern basc d’estar “desacreditant la seva pròpia policia” amb un treball “mancat d’independència” i “amb una indubtable intencionalitat política”.\nL’Estat ha negat sempre l’existència de la tortura, tot i haver ratificat la Convenció contra la Tortura de les Nacions Unides\nLa realitat és que la tortura ha estat negada sistemàticament per l’Estat espanyol, tot i haver ratificat la Convenció contra la Tortura de les Nacions Unides. Una evidència són les vuit condemnes del Tribunal Europeu de Drets Humans per no investigar denúncies. És el cas de qui aleshores era director del diari Egunkaria, Martxelo Otamendi, el de Beatriz Etxebarria o el de Jon Patxi Arratibel i Xabier Beortegi, del cas Atznugal, acusats de ser “membres desdoblats de l’organització Ekin”.\nUn altre senyal evident és el fet que només hi ha una vintena de condemnes fermes, malgrat que organitzacions com Amnistia Internacional, Human Rights Watch, la Coordinadora per a la Prevenció i la Denúncia de la Tortura (CPDT), o organismes com el Comitè Europeu per a la Prevenció de la Tortura (CPT) i el Consell d’Europa hagin documentat o alertat de pràctiques de tortura. La primera condemna, el 1985, va ser per les pallisses, les descàrregues elèctriques, les postures doloroses (de cap per avall), el tracte humiliant i les amenaces de mort amb pistola contra Xabier Onaindia. La darrera, el 1996, pels cops, la humiliació, les amenaces i les ferides a Kepa Urra. Enmig, Jose Arregi no va poder escoltar la sentència contra els seus torturadors –a penes mínimes d’entre quatre i sis mesos de presó– perquè havia mort el 13 de febrer de 1981 sota custòdia policial.\nEls anys durs del Plan ZEN\nJorge del Cura, membre de la Coordinadora per a la Prevenció i la Denúncia de la Tortura, reflexionava en una entrevista a la Directa que els estats democràtics són aquells que han innovat més en tècniques de tortura, i que la diferència entre dictadura i democràcia no és que es practiqui tortura o no, sinó com es practica, quina és la resposta de la societat i si es pot denunciar. En bona mesura, les dades recollides a l’informe ratifiquen les observacions de del Cura.\nFONT: ‘Proyecto de investigación de la tortura y malos tratos en el País Vasco entre 1960-2014’ |Pau Fabregat\nPer una banda, només el 26,3% dels casos fan referència al període dictatorial –fins al 1978– mentre que prop de dues terceres parts corresponen a episodis de tortura infligida durant l’etapa democràtica. Concretament, 1.381 tenen lloc durant la dècada dels 80. Laura Pego ho atribueix al fet que va ser una època “especialment convulsa pels assassinats i la violència d’ETA, atemptats com el del GAL, l’impacte del 23-F o el Plan ZEN” (Zona Euskadi Norte), un projecte contrainsurgent del PSOE per combatre ETA i el conjunt de l’esquerra abertzale. Alhora, afegeix: “Entre 1978 i 1987, la legislació antiterrorista permetia tenir una persona incomunicada fins a deu dies”, un règim que diversos organismes no han dubtat a assegurar que facilita la comissió de tortura i maltractaments.\nEl Tribunal Europeu de Drets Humans ha condemnat el Govern espanyol en vuit ocasions per no investigar denúncies\nPer altra banda, la investigació constata que les formes de maltractament han evolucionat. Certes tècniques de tortura, com “la banyera” –un simulacre d’ofegament–, l’aplicació d’electricitat o les pallisses amb evidència física als informes forenses eren descrites per les víctimes els anys 80, però a principis dels 90 van començar a estendre’s mètodes més difícils de detectar, com maniobres d’asfíxia –anomenada “la bossa”–, les postures forçades o els exercicis extenuants, així com amenaces i humiliacions, el nu forçat i les vexacions sexuals.\nLes pràctiques de tortura esquitxen a parts pràcticament iguals la Guàrdia Civil (1.792 casos) i el Cos Nacional de la Policia espanyola (1.785), i, en menor mesura, l’Ertzaintza (336). És significatiu que el 1980 el guàrdia civil Rodríguez Galindo aconseguís el rang de comandant i es fes càrrec de la comandància de la Guàrdia Civil a Guipúscoa. Va ser el màxim responsable de la caserna d’Intxaurrondo, un centre de tortura temut per la militància abertzale. Malgrat ser condemnat a 75 anys de presó pel cas GAL, Rodríguez Galindo només en va complir quatre.\nEn un context en què el 60% dels casos de funcionariat condemnat pel Tribunal Suprem ha estat indultat, Laura Pego lamenta que moltes persones perden les esperances que s’investiguin els fets i se sancioni els culpables. Per això, moltes de les persones entrevistades per a l’informe consideren més important la veritat que la reparació judicial. Davant la “negació oficial de la tortura”, que suposa una estigmatització de les víctimes, acusant-les de mentir, Pego explica que la veritat significa “un marc de reconeixement i una validació social de la seva experiència”. Tot i que evitar parlar\no recordar l’experiència és un dels símptomes posttraumàtics de la tortura, la majoria de les persones consideren que compartir i parlar de l’experiència traumàtica els ajuda a poder portar-ho d’una altra manera i fins i tot superar-ho. “La veritat d’allò succeït i l’experiència subjectiva individual i col·lectiva”, afegeix Pego, “és un dolor que ha de ser escoltat”.\n202 casos sota el Protocol d’Istanbul\nAmb l’objectiu d’analitzar la fiabilitat dels testimonis de tortura partint de criteris psicològics i forenses, 202\ncasos “representatius” van ser seleccionats per sotmetre’ls al Protocol d’Istanbul, promogut per Nacions Unides com a estàndard internacional de referència per a la documentació de maltractaments i tortures. Laura Pego subratlla que “mai s’ha fet un estudi tant en profunditat amb aquesta metodologia”.\nLa majoria de les supervivents reconeix haver estat sotmesa a una privació de la normal estimulació sensorial, com restriccions de son, aliments i aigua, entre d’altres. També coincideixen a denunciar amenaces, cops, postures forçades i exercicis físics extenuants. Així mateix, recorden molt males condicions de detenció, humiliacions verbals i haver estat forçades a fer actes humiliants. Les tècniques psicològiques per desestructurar l’individu també és un mètode recollit en una gran part dels casos. L’estudi mostra que pràcticament cap persona ha comptat amb mesures d’atenció, reconeixement ni reparació, però, en canvi, més del 60% de les peritades es mostren resilients.\nPer a Laura Pego han estat tres anys de treball intens: “Hem escoltat relats horribles, buscat informació i investigat”. El més destacable, però, és que per primera vegada s’impulsa una investigació així des del Govern Basc, “un estudi desenvolupat sobre la centralitat de les víctimes”. Ara, caldrà veure si el Govern fa el pas següent i implementa recomanacions com el reconeixement oficial de les víctimes, la reparació, la condemna de la tortura o treballa per posar fi a la incomunicació.\nMés vexacions sexuals contra les dones\nL’informe conclou diferents patrons de tortura en funció del sexe de la persona detinguda. Les dones, que representen el 17% del total de denunciants, han patit en moltes més ocasions –el doble– violència sexual i vexacions sexuals, així com la inducció a presenciar tortures\no altres atrocitats.\nUna de les testimonis relata que durant el maltractament, un policia li deia: “Podrías ser mi hija”, “¡Qué chavalita!”,“Tienes pinta de buena”, “En la que te has metido…”. No és l’únic cas en què s’evidencien comentaris sobre el rol que la societat patriarcal destina a la dona: mare cuidadora, bona submisa, i no gudari, lluitadora o reivindicativa.\nLes dades compilades també evidencien que les dones –comparativament amb els homes– van suportar més empentes i estrebades de cabell, més utilització del plantón, més asfíxia seca, pitjors condicions de detenció, més humiliacions i amenaces, així com sotmetiment a informació contradictòria i canvis de comportaments violents i benevolents dels cossos policials.\nArticle publicat al número 445 de la ‘Directa’.\n« Els nous ‘Fets del Palau’, mig segle després\nLes oligarquies locals, un telefèric i un gratacel intocable »


Marraix - Viquipèdia, l'enciclopèdia lliure\nEl marraix o llúdria (Lamna nasus) és una espècie de tauró que a l'estiu s'apropa molt a la costa fins al punt que arriba a penetrar en platges i ports.\nEspècie Lamna nasus\nCos fusiforme i relativament alt.\nEl musell és cònic i una mica arrodonit.\nDues aletes dorsals; la primera, gran, just per darrere de la inserció de les pectorals; la segona molt més petita, com l'anal.\nL'aleta caudal és semilunar.\nPresenta cinc parells de fenedures branquials per davant de les pectorals.\nLes dents són iguals a les dues mandíbules, primes, de marge llis i amb dues cúspides secundàries a la base.\nColor blau fosc al dors i blanc o gris a la panxa.\nLa seua longitud màxima és de més de 300 cm.\nEl mascle és adult entre els 219 i 262 cm, i la femella entre els 152 i 219 cm.\nMarraix al Museu d'Història Natural de Perpinyà\nExcel·lent nedador pelàgic, pot navegar sol o en grups pel litoral costaner. Cerca els corrents d'aigües fredes de menys de 18 °C. A l'estiu s'apropa a les costes nedant per la superfície; a l'hivern s'està més en fondalades d'alta mar. Se'l troba des de la superfície fins a profunditats de 336 m. Presenta segregació poblacional per sexes i edats.\nMenja petits peixos pelàgics com la sardina, el seitó, el verat i el sorell. També alguns gàdids, petits taurons i calamars.\nÉs ovovivípar aplacentari. Els embrions practiquen el canibalisme intrauterí. La femella fa ventrades, presumiblement durant tot l'any, d'una a cinc cries entre 60 i 75 cm. Poden viure fins a uns 30 anys, i arriben a la seua maduresa als 5 anys.\nDents d'un marraix\nTot i la seua poca abundor, és una espècie comercial. Es pesca amb palangre i es ven, juntament amb el solraig, amb el nom d'emperador. Ambdós tenen els mateixos aprofitaments.\nBarrull, Joan i Mate, Isabel: Els taurons dels Països Catalans. Editorial Pòrtic, S.A. Col. Conèixer la natura, núm. 14. Barcelona, març del 1996. ISBN 84-7306-920-X. Plana 123.\nStevens et al (2005). Marraix. Llista Vermella de la UICN, Unió Internacional per a la Conservació de la Natura, 2006. Consultat el 4 de febrer del 2008 (en anglès).\nDescripció del marraix. (anglès)\nObtingut de «https://ca.wikipedia.org/w/index.php?title=Marraix&oldid=27165013»\nDarrera modificació: 11 maig 2021 a les 09:57\nLa pàgina va ser modificada per darrera vegada el 11 maig 2021 a les 09:57.


GUARDONS DEL TURISME DE CATALUNYA 2018 - AGUICAT - Associació de Guies de Turisme de Catalunya\nEl 27 de setembre de 2016, Dia Internacional del Turisme, els guies de diverses associacions, així com també guies no associats, vam reclamar davant del Museu Nacional d'Art de Catalunya que la Generalitat de Catalunya ens escoltés i tingués en compte el sector turístic i la importància de la seva qualitat. Alguns es van fer sentir a fora del Palau Nacional, d'altres vam entrar com a "convidades" per aconseguir parlar amb tothom que ens volgués escoltar.\nEls turistes que ens visiten, tant estrangers, com espanyols i catalans, tenen dret a rebre una informació veraç, contrastada i transmesa per professionals reconeguts i que s'han preparat i es preparen cada dia per donar la millor qualitat de servei.\nI resulta que aquest any, dos anys més tard, l'AGUICAT ha estat convidat oficialment pel Director general de Turisme de la Generalitat de Catalunya a assitir al mateix acte, aquest cop al Palau de la Generalitat.\nLa feina feta aquest dos anys i mig és reconeguda a cada reunió, trobada, o acte on participem. Saben qui som, a vegades fins i tot volen parlar amb nosaltres, i els guies som presents en els debats, ja sigui per intercanviar punts de vista sobre com oferir la província Barcelona a visitants i catalans, sobre la mobilitat a la ciutat, o sobre com tornar la Rambla als ciutadans.